Τα καθίσματα αυτοκινήτου μπορούν συνήθως να καθαριστούν με ηλεκτρική σκούπα ή με ένα νωπό πανί. Σας συνιστούμε να σκουπίζετε την περιοχή μεταξύ του καθίσματος και της βάσης με ένα νωπό πανί. Η άμμος ή άλλες βρωμιές κάτω από το κάλυμμα μπορούν επίσης να απομακρυνθούν με τον ίδιον τρόπο. Λάβετε υπόψη ότι το κάθισμα αυτοκινήτου δεν πρέπει ποτέ να αποσυναρμολογείται για τον καθαρισμό. Για τη φροντίδα και συντήρηση του καθίσματός σας, να ανατρέχετε πάντα στο εγχειρίδιο χρήσης. Αν θέλετε έναν πιο βαθύ καθαρισμό από αυτόν που περιγράφεται παραπάνω, θα πρέπει ο καθαρισμός να είναι επαγγελματικός. Απευθυνθείτε στο κατάστημα από όπου προμηθευτήκατε το κάθισμά σας, για να σας παραπέμψουν σε κάποιον επαγγελματία. Μόνο για προϊόντα CYBEX: Να ανατρέχετε πάντοτε στο εγχειρίδιο χρήσης για λεπτομερείς οδηγίες για το συγκεκριμένο προϊόν. Τα αποσπώμενα μαξιλαράκια για νεογέννητα έχουν το δικό τους εγχειρίδιο χρήσης, το οποίο πρέπει να συμβουλεύεστε ξεχωριστά. Γενικά, τα καλύμματα των καθισμάτων συνήθως πλένονται στο πλυντήριο, σε μέγιστη θερμοκρασία 30˚C και σε πρόγραμμα για ευαίσθητα. Αν το πλύνετε σε υψηλότερη θερμοκρασία, το ύφασμα του καλύμματος μπορεί να ξεθωριάσει ή να συρρικνωθεί. Πλύνετε το κάλυμμα μόνο του, και μην το στεγνώσετε σε στεγνωτήριο ή σε άμεσο ηλιακό φως. (Προσοχή: Μόνο το κάλυμμα του καθίσματος μπορεί να πλυθεί στο πλυντήριο. Το ίδιο το κάθισμα αυτοκινήτου δεν επιτρέπεται να πλυθεί.) Για να καθαρίσετε τα πλαστικά μέρη του καθίσματος, σκουπίστε τα με ένα πανί χρησιμοποιώντας ένα ήπιο απορρυπαντικό και ζεστό νερό. (Προσοχή: Μην χρησιμοποιείτε σε καμία περίπτωση χημικά απορρυπαντικά ή λευκαντικά.)